

**Kuoringan järviyhdistys ry**

**Toimintasuunnitelma 2025-2026 (luonnos 27.5.2025)**

**Kuoringan järviyhdistyksen tarkoituksena on edistää vesien- ja ympäristönsuojelua sekä -hoitoa ja kunnostusta Kuoringalla.**

Vuosina **2025–2026**

* Jatketaan Kuoringan kunnostustöitä suunnitelmien mukaan.
* Tehdään yhteistyötä muiden Viinijärven kalatalousalueen toimijoiden kanssa jotta löydetään keinoja parantaa Kuoringan tilaa ja huolehtia sen arvon säilymisestä. Yhtenä kohteena on vesiruton poistamiseen soveltuvien keinojen selvittäminen.
* Tiedotetaan ajankohtaisista Kuoringan vesienhoitoon ja ympäristönsuojeluun liittyvistä asioista kotisivujen, facebook-ryhmän ja median kautta. Parannetaan verkkosivujen käytettävyyttä.
* Laaditaan Kuoringan ranta-asukkaan opas, jolla innostetaan ranta-asukkaita, mökkiläisiä, kiinteistönomistajia ja muita järven ystäviä tekemään omia arkielämän valintoja ja kunnostustoimia, joilla Kuoringan erityislaatuisuus ja arvo saadaan säilymään.
* Edistetään rantakiinteistöjen omatoimisia hoito- ja kunnostustoimia, kuten ruokokasvillisuuden niittoa.
* Kannustetaan yhdistyksen jäseniä ja muita Kuoringan ystäviä seuraamaan veden laatua ja raportoimaan etenkin haitallisista ilmiöistä.
* Jatketaan yhteistyötä Pohjois-Karjalan ELY-keskuksen, Liperin kunnan, Kuoringan osakaskunnan, Savo-Karjalan vesiensuojeluyhdistyksen ja muiden toimijoiden kanssa.
* Pyritään järjestämään vuosittain seminaari tai yleisötapahtuma Kuoringan vesien- ja ympäristönsuojelun aiheista.
* Tehdään yhteistyötä erityisesti Liperin kunnan kanssa levähdysalueen ja uimarannan ongelmien ratkaisemiseksi.
* Osallistutaan yleisötapahtumiin, kuten Liperin mökkiläistapahtumaan ja muihin tapahtumiin, joissa voidaan kertoa Kuoringasta ja sen hoitamisesta.
* Hankitaan lisää Kuoringan ystäviä ja tehostetaan jäsenhankintaa osallistumalla esimerkiksi Liperin kesätapahtumiin.
* Pyritään hankkimaan rahoitusta kunnostustoimien jatkamiseksi ja lisäämiseksi. Ollaan mukana Viinijärven kalatalousalueen yhteisissä hankkeissa.